27/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.60846. Concesión de reutilización de augas residuais

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Indipunt, S. L., co CIF B-15.105.562, solicita de Augas de Galicia a concesión para a reutilización das augas residuais xeradas nas súas instalacións, tras un proceso de rexeneración, procedendo estas augas en orixe da rede municipal. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico no expediente de clave DH. A15.60846. As características do aproveitamento son: Solicitante: Indipunt, s. l. Caudal máximo instantáneo: 2,5 litros/segundo Volume máximo anual: 20.947,4 litros/segundo Caudal medio equivalente: 0,664 litros/segundo Destino: rega de xardíns privados, descarga de aparatos sanitarios, sistema contraincendios do complexo e augas para o lavado de prendas Lugar: Polígono industrial Río do Pozo Concello: Narón Descrición: As augas que se reutilizarán proceden das instalación industriais do solicitante, tanto das sanitarias procedentes do persoal e usuarios do centro como das augas resultado do proceso industrial de lavado de prendas. As augas entran en primeiro lugar na estación depuradora de augas residuais industriais nun pozo de bombeo cara un depósito de homoxeneización, tras atravesar un tamiz rotativo para separar os sólidos grosos. Dende o tanque o fluxo diríxese ó tratamento biolóxico, previo paso a través de flotador por aire disolto, proceso de tipo Ludzack- Ettinger modificado, con ultrafiltración final MBR en tanque externo. As augas resultantes deste proceso condúcense á estación de rexeneración de augas (ERA). En caso de que o caudal destas augas sexa superior á capacidade de tratamento da ERA o exceso será conducido á rede xeral de saneamento. A ERA, que supón un tratamento terciario de afino, componse de dúas unidades de tratamento: de control químico e de control bacteriolóxico. A unidade de control químico conta cunha unidade de filtración a través de carbón activo granular e tras o paso por esta unidade a auga envíase á unidade de control bacteriolóxico onde se desinfecta mediante inxección de cloro. As augas tratadas almacénanse en tres tanques de 30 m 3 interconectados, onde se distribuirán ós puntos de consumo, empregándose as augas para rega de xardíns privados, descarga de aparatos sanitarios nos complexos, sistema contraincendios do complexo e augas para o lavado de prendas O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na situadas na R/ Vicente Ferrer n.º 2, 9.º andar (A Coruña), onde estará exposto o expediente de que se trata, para que poida ser examinado por quen o desexe. A Coruña, 20 de abril de 2018. O xefe do Servizo Territorial Néstor Rodríguez Arias